Având în vedere prevederile:

- OUG 88/2023, pentru modificarea și completarea Legii nr. 95/2006 privind reforma în domeniul sănătății, precum și pentru modificarea și completarea unor acte normative cu impact în domeniul sănătății, publicată în Monitorul Oficial 963/24.10.2023, care aduce precizări privind încetarea situației de risc epidemiologic și biologic generate de pandemia de COVID-19.

- Hotârârii Comitetului Național pentru situații de urgență nr.20/2023 privind constatarea încetării stării de risc epidemiologic și biologic generate de pandemia de COVID-19 și a aplicabilității [art. 1 din Hotărârea Comitetului Național pentru Situații de Urgență nr. 36 din 21.07.2020](https://legislatie.just.ro/Public/DetaliiDocumentAfis/241547), publicată în Monitorul Oficial 595/29.06.2023

Guvernul României a considerat necesară intervenția normativă de urgență în sensul abrogării obligației caselor de asigurări de sănătate de a deconta serviciile de monitorizare și testare a persoanelor asigurate, în caz contrar subzistând obligația de a deconta aceste servicii din bugetul Fondului național unic de asigurări sociale de sănătate.

Întrucât mai pot apărea situații de risc epidemiologic și biologic față de care sistemul de asigurări sociale de sănătate trebuie să fie pregătit, se impune adaptarea cu caracter general a reglementărilor, astfel încât acestea să fie aplicabile numai în situațiile rezultate din aplicarea Legii nr. 136/2020 privind instituirea unor măsuri în domeniul sănătății publice în situații de risc epidemiologic și biologic, republicată, cu modificările și completările ulterioare.

**În conformitate cu prevederile art. IV, VII și art. IX din OUG nr. 88/2023, vă informăm că, începând cu data publicării Ordonanței de Uurgență, încetează valabilitatea contractelor contractelor de monitorizare și testare încheiate cu furnizorii de asistență medicală primară**.

 " Art. IV

După [articolul 6](https://lege5.ro/Gratuit/gm4dmmbug4za/legea-nr-136-2020-privind-instituirea-unor-masuri-in-domeniul-sanatatii-publice-in-situatii-de-risc-epidemiologic-si-biologic?pid=324196312&d=2023-10-27#p-324196312) din Legea nr. 136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, republicată în Monitorul Oficial al României, Partea I, nr. 884 din 28 septembrie 2020, cu modificările şi completările ulterioare, se introduce un nou articol, art. 61, cu următorul cuprins:

*"*[*Art. 61. -*](https://lege5.ro/Gratuit/ge2dcmzsgu4te/art-61-ordonanta-de-urgenta-88-2023?dp=gu2denzzgm2tmmy)

Declararea, certificarea sau constatarea, după caz, a încetării situaţiilor de risc epidemiologic *şi biologic prevăzute la art. 6 se dispune de către structura care a dispus instituirea acestora."*

*"*Art. VII  Dispozițiile art. IV din Ordonanța de urgență a Guvernului nr. 180/2020 pentru modificarea și completarea Legii nr. 136/2020 privind instituirea unor măsuri în domeniul sănătății publice în situații de risc epidemiologic și biologic, a Ordonanței de urgență a Guvernului nr. 158/2005 privind concediile și indemnizațiile de asigurări sociale de sănătate, precum și pentru stabilirea unor măsuri cu privire la acordarea concediilor medicale, aprobată prin Legea nr. 126/2021, precum și cele ale art. 13 din Ordonanța de urgență a Guvernului nr. 3/2021 privind unele măsuri pentru recrutarea și plata personalului implicat în procesul de vaccinare împotriva COVID-19 și stabilirea unor măsuri în domeniul sănătății, aprobată prin Legea nr. 146/2022, se aplică pentru situațiile de risc epidemiologic și biologic, reglementate potrivit dispozițiilor Legii nr. 136/2020 privind instituirea unor măsuri în domeniul sănătății publice în situații de risc epidemiologic și biologic, republicată, cu modificările și completările ulterioare. "

*"*Art. IX. — ( (1) Prezenta ordonanță de urgență intră în vigoare la data publicării în Monitorul Oficial al României"